SET ปิดบวก 7 จุด รับแรงซื้อ “อิเล็กฯ-ปิโตรเคมี” หวังจีนเพิ่มนโยบายกระตุ้นเศรษฐกิจ
SET ปิดบวก 7 จุด ตอบรับเงินเฟ้อสหรัฐเดือน พ.ย.ต่ำคาด และมีแรงซื้อกลุ่มอิเล็กทรอนิกส์-ปิโตรเคมี ความหวังจีนเตรียมเพิ่มมาตรการกระตุ้นเศรษฐกิจ แนวโน้มพรุ่งนี้ยังไปต่อ ให้แนวรับ 1,625 จุด แนวต้าน 1,640 จุด
SET ปิดบวก 7 จุด ตอบรับเงินเฟ้อสหรัฐเดือน พ.ย.ต่ำคาด และมีแรงซื้อกลุ่มอิเล็กทรอนิกส์-ปิโตรเคมี ความหวังจีนเตรียมเพิ่มมาตรการกระตุ้นเศรษฐกิจ แนวโน้มพรุ่งนี้ยังไปต่อ ให้แนวรับ 1,625 จุด แนวต้าน 1,640 จุด
14 ธ.ค. 2565

โดยนักวิเคราะห์ กล่าวว่า ตลาดหุ้นไทยวันนี้ปรับตัวขึ้นได้ดีในทิศทางเดียวกับตลาดหุ้นอื่นๆในภูมิภาคที่เคลื่อนไหวในแดนบวกเป็นส่วนใหญ่ หลังจากดัชนีราคาผู้บริโภค (CPI) สหรัฐเดือน พ.ย.ขยายตัว 7.1% ต่ำกว่าที่นักวิเคราะห์คาดการณ์ที่ 7.3% ทำให้ดอลลาร์อ่อนค่าและเงินบาทแข็งค่า
นอกจากนั้น กลุ่มอิเล็กทรอนิกส์ และกลุ่มปิโตรเคมี ยังขึ้นมานำตลาดจากความคาดหวังจีนเตรียมเพิ่มนโยบายกระตุ้นเศรษฐกิจในการประชุมการทำงานด้านเศรษฐกิจส่วนกลาง (Central Economic Work Conference) พรุ่งนี้
อย่างไรก็ตาม วันนี้การปรับตัวขึ้นของดัชนียังค่อนข้างจำกัด เนื่องจากนักลงทุนยังรอติดตามการประชุมธนาคารกลางสหรัฐ (เฟด) รวมถึงการประชุมธนาคารกลางยุโรป (ECB) และธนาคารกลางอังกฤษ (BoE)
สำหรับแนวโน้มวันพรุ่งนี้ตลาดยังมีโอกาสปรับขึ้นไปได้ต่อหลังจากวันนี้ฟื้นยังไม่มาก พร้อมให้แนวรับ 1,625 จุด และแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,241.75 ล้านบาท ปิดที่ 722.00 บาท เพิ่มขึ้น 22.00 บาท
PTTEP มูลค่าการซื้อขาย 3,241.49 ล้านบาท ปิดที่ 174.00 บาท ลดลง 1.00 บาท
SGC มูลค่าการซื้อขาย 2,622.61 ล้านบาท ปิดที่ 5.40 บาท เพิ่มขึ้น 0.40 บาท
BDMS มูลค่าการซื้อขาย 2,337.60 ล้านบาท ปิดที่ 28.25 บาท เพิ่มขึ้น 0.25 บาท
PTT มูลค่าการซื้อขาย 1,609.11 ล้านบาท ปิดที่ 31.75 บาท ลดลง 0.25 บาท